དྲེལ་པ་ཚོང་ལ་འགྲོ་དུས་ཟླ་ཤས་འགོར་བས། ང་ཚོས་ཁམས་པའི་ཤུག་གཅིག་ཁྱོ་མང་ལམ་ལུགས་ཀྱི་དགེ་མཚན་ཏེ་སྤུན་རེས་མོས་ཀྱིས་ཆུང་མ་སྲུང་བ་མཐོང་ཐུབ། ཚྭ་ཁ་ལྷོ་རུ་སྐྱེས་པས་བུད་མེད་མནའ་མར་ལུགས་སྲོལ་ལས་ལྡོག་སྟེ། སྐྱེས་པ་ཚོས་མགོ་ལ་གོས་དམར་བཀབ་སྟེ་རྫོངས་པ་དང་བཅས་ཆུང་མ་ཚང་ལ་ཡོང་དགོས་ཤིང་། གཉེན་སྒྲིག་སྐབས་ཀྱང་ཆུང་མ་ཚང་ནི་དགའ་དགའ་སྐྱིད་སྐྱིད་བྱེད་དུས་ཕོ་སྐྱེས་ཚང་གིས་ངུ་སྐད་མཚམས་མི་འཆད་པ་ཡིན། ཚྭ་ཁ་ལྷོར་མི་རབས་ནས་མི་རབས་བརྒྱུད་པའི་ལུགས་སྲོལ་ཞིག་ཡོད་པ་ནི། ཚྭ་བཟོ་བའི་ལས་ཀ་མ་ལུས་པ་བུད་མེད་གཅིག་པུས་འགན་འཁུར་ཅིང་། སྐྱེས་པ་ནང་དུ་ཞུགས་མི་ཆོག་པས། ཐོན་སྐྱེད་ལམ་ལུགས་འདི་ལས་མ་རྒྱུད་སྤྱི་ཚོགས་ཀྱི་ཤུལ་ཡང་མཐོང་ཐུབ་བོ། །